ROMÂNIA
JUDEȚUL GORJ
PRIMĂRIA ORAȘULUI NOVACI
DIRECȚIA DE ASISTENȚĂ SOCIALĂ

ANUNȚ 
PRIVIND ACORDAREA AJUTORULUI PENTRU ÎNCĂLZIREA LOCUINȚEI ȘI A SUPLIMENTULUI PENTRU ENERGIE
SEZONUL RECE 2026–2027
	Primăria Orașului Novaci, prin Direcția de Asistență Socială, aduce la cunoștința cetățenilor că se pot depune cereri pentru acordarea ajutorului pentru încălzirea locuinței, aferent sezonului rece 1 noiembrie 2026 – 31 martie 2027, precum și pentru acordarea suplimentului pentru energie.

1. CINE POATE BENEFICIA?
Pot beneficia familiile și persoanele singure ale căror venituri nete lunare nu depășesc:
- 1.386 lei/membru de familie;
- 2.053 lei pentru persoana singură.
Acordarea ajutorului este condiționată și de bunurile mobile și imobile deținute, potrivit legislației în vigoare.
Ajutorul se acordă pentru încălzirea locuinței cu lemne, cărbuni, combustibili petrolieri, gaze naturale, energie electrică sau energie termică, în condițiile legii.

2. ACTE NECESARE PENTRU ÎNTOCMIREA DOSARULUI
A. ACTE DE IDENTITATE
- Cerere și declarație pe propria răspundere – formular tip;
- Cărțile de identitate ale tuturor membrilor familiei;
- Certificatele de naștere ale copiilor sub 14 ani;
- Certificat de căsătorie, hotărâre de divorț sau certificat de deces, după caz.

B. ACTE PRIVIND VENITURILE (dupa caz)
- Adeverință de salariu net pentru luna anterioară depunerii cererii, inclusiv tichetele de masă;
- Cupon de pensie;
- Cupon de șomaj;
- Documente privind indemnizația pentru creșterea copilului;
- Documente privind pensia de întreținere, după caz;
- Documente privind veniturile din activități independente, agricultură, chirii, dobânzi sau alte surse, după caz;
- Pentru persoanele fără venituri – declarație pe propria răspundere privind lipsa veniturilor și mijloacele de întreținere.

C. ACTE PRIVIND LOCUINȚA ȘI BUNURILE DEȚINUTE
- Act de proprietate, contract de închiriere, comodat sau alt document care justifică dreptul de folosință asupra locuinței;
- Documente privind terenurile și clădirile deținute (adeverinta registru agricol cu componenta familiei si certificat fiscal pentru fiecare membru al familiei major)
- Certificatul de înmatriculare al autoturismului, motocicletei sau altor vehicule deținute, după caz;
- Informații și documente privind bunurile și disponibilitățile bancare, în condițiile legii.

D. ALTE DOCUMENTE
- Factură recentă de energie electrică;
- Factură de gaze naturale, dacă este cazul;
- Documente suplimentare solicitate de Direcția de Asistență Socială, în funcție de situația fiecărei familii.
ATENȚIE! Documentele se vor prezenta în original și copie, după caz, pentru verificare.

3. SUPLIMENTUL PENTRU ENERGIE
Persoanele care îndeplinesc condițiile legale pot solicita și suplimentul pentru energie, acordat lunar, pe tot parcursul anului:
- 30 lei/lună pentru energie electrică;
- 10 lei/lună pentru gaze naturale;
- 20 lei/lună pentru combustibili solizi și/sau petrolieri;
- 10 lei/lună pentru energie termică.
Pentru persoanele care utilizează energia electrică drept singura sursă de energie, suplimentul este de 70 lei/lună, în condițiile legii.

4. TERMENUL DE DEPUNERE
Pentru acordarea ajutorului începând cu luna noiembrie 2026, cererile se depun până la data de 20 noiembrie 2026.
Cererile depuse după data de 20 a lunii produc, de regulă, efecte începând cu luna următoare, conform prevederilor legale.

5. UNDE SE DEPUN DOSARELE?
PRIMĂRIA ORAȘULUI NOVACI – DIRECȚIA DE ASISTENȚĂ SOCIALĂ
Program de primire a cererilor: LUNI -VINERI intre orele 08:30 – 14:00
Data începerii preluării dosarelor: 01 noiembrie 2026

IMPORTANT PENTRU TOȚI SOLICITANȚII!
Beneficiarii au obligația să declare corect componența familiei, toate veniturile și bunurile deținute, inclusiv disponibilitățile bancare relevante pentru stabilirea dreptului.
Orice modificare privind veniturile, componența familiei sau situația bunurilor care influențează acordarea ajutorului trebuie comunicată în termenul prevăzut de lege.

TEMEI LEGAL:
Legea nr. 226/2021 privind stabilirea măsurilor de protecție socială pentru consumatorul vulnerabil de energie, cu modificările și completările ulterioare;
Hotărârea Guvernului nr. 1073/2021 pentru aprobarea Normelor metodologice de aplicare a Legii nr. 226/2021, cu modificările și completările ulterioare.

Lista bunurilor ce conduc la excluderea acordării ajutorului de incalzire
A. Bunuri imobile
1. Clădiri, alte spații locative în afara locuinței de domiciliu, precum și terenuri situate
în intravilan cu suprafața de peste 1.200 mp în zona urbană şi 2.500 mp în zona rurală
mp, în afara terenurilor de împrejmuire a locuinței și a curții aferente.
B. Bunuri mobile
1. Mai mult de un vehicul cu o vechime mai mare de 10 ani, cu drept de circulație pe
drumurile publice.
2. Autovehicul cu drept de circulație pe drumurile publice cu o vechime mai mică de 10
ani, cu excepția celor utilizate si/sau adaptate pentru transportul persoanelor cu
dizabilități.
3. Șalupe, bărci cu motor, iahturi sau alte tipuri de ambarcațiuni, cu excepția celor
necesare pentru transport în cazul persoanelor care locuiesc în aria Rezervației
Biosferei Delta Dunării.
C. Depozite bancare
1. Cel puțin unul dintre membrii familiei deține in calitate de titular, unul sau mai multe
depozite bancare, a căror sumă totală este mai mare de 3 ori față de valoarea câștigului
salarial mediu brut prevăzut de Legea asigurărilor sociale de stat.

